****

**REPUBLIKA HRVATSKA**

**ZADARSKA ŽUPANIJA**

**privlaka grb OPĆINA PRIVLAKA**

Ivana Pavla II 46, 23233 PRIVLAKA

KLASA: 400-06/19-01/02

URBROJ: 2198/28-02-19-1

Privlaka, 05. prosinca 2019. godine

Na temelju članka 37. točka 4. Zakona o proračunu (NN broj 87/08, 136 /12 i 15/15 ) i članka 46. Statuta općine Privlaka (Službeni glasnik Zadarske županije broj 14/09, 14/11, 10/13 i 05/18) Općinski načelnik Općine Privlaka dana 05. prosinca 2019. godine dostavlja Općinskom vijeću Općine Privlaka

**PRIJEDLOG PROGRAMA**

**javnih potreba predškolskog i osnovnoškolskog odgoja**

**i naobrazbe za 2020. godinu**

**Članak 1.**

Program javnih potreba u području predškolskog odgoja i naobrazbe utvrđuje oblik, opseg i kvalitetu djelatnosti na području Općine Privlaka, koji se ostvaruje kroz društveno organizirani predškolski odgoj u Dječjem vrtiću „Sabunić“ čiji je osnivač Općina Privlaka.

**Članak 2.**

Njega, briga i odgoj djece predškolskog uzrasta provodi se u namjenskim prostorijama Osnovne škole Privlaka.

**Članak 3.**

Za program javnih potreba predškolskog odgoja i naobrazbe u Proračunu Općine Privlaka za 2020. godinu planiraju se slijedeća sredstva:

* plaće zaposlenika 478.750,00 kn
* doprinosi na plaće 78.900,00 kn
* ostali rashodi za zaposlene 19.200,00 kn
* naknade troškova zaposlenima 9.000,00 kn
* ostali rashodi – catering 12.650,00 kn

Ukupna sredstva za javne potrebe predškolskog odgoja i naobrazbe za 2020. godinu planiraju se u ukupnom iznosu od 598.500,00 kn. Osigurana sredstva isplaćivat će se na žiro račun Dječjeg vrtića „Sabunić“ mjesečno.

**Članak 4.**

U Proračunu Općine Privlaka za 2019. godinu planirana je tekuća donacija Osnovnoj školi Privlaka u iznosu od 20.000,00 kn.

**Članak 5.**

Ovaj program primjenjivat će se od 01. siječnja 2020. godine, a objavit će se u "Službenom glasniku Zadarske županije".

                                               OPĆINSKI NAČELNIK OPĆINE PRIVLAKA

Gašpar Begonja, dipl. ing.

*OBRAZLOŽENJE:*

Donošenje programa javnih potreba u predškolskom i osnovnoškolskom odgoju i obrazovanju propisano je Zakonom o predškolskom odgoju i obrazovanju („Narodne novine“ 10/97, 107/07, 94,13), Zakonom o predškolskom odgoju i obrazovanju u osnovnoj i srednjoj školi („Narodne novine“ 87/08, 86/09, 92/10, 105/10,0 90/11, 05/12, 16/12, 86/12, 126/12, 94/13, 152/14, 07/17 i 68/18) i Zakon o lokalnoj i područnoj (regionalnoj) samoupravi („Narodne novine“ 33/01, 60/01, 106/03, 129/05, 109/07, 125/08, 36/09, 150/11, 144/12, 19/13, 137/15 i 123/17). Programom se osigurava ostvarivanje redovnih programa odgoja i obrazovanja djece predškolske dobi i ostvarivanje posebnih programa osnovne škole u cilju davanja doprinosa što kvalitetnijem osnovnoškolskom obrazovanju.

Provođenje samog programa vrši se kroz financiranje dječjeg vrtića „Sabunić“ čiji je osnivač Općina Privlaka. U proračunu Općine Privlaka za 2019. godinu za navedeni program predviđena su sredstva u iznosu od 581.650,00 kn.